EHang

Ehang on kaasaegne ja autonoomne õhusõiduk. Droon loodi 2014. aastal, selle asutajad on Huazi Hu, kes on esimees ja tegevjuht, ning Derricl Yifang Xiong, kes töötab direktori ja turundusjuhina. Selle ettevõtte missioon on järgmine: teha ohutu autonoomne ja keskkonnasõbralik õhuliikumine kõigile kättesaadavaks. Selleks, et eesmärgini jõuda, tegeleb ettevõtte pideva arenguga. Guangzhou EHang Intelligent Technology Co. Ltd on Hiinas Guangzhous asuv ettevõte, mis arendab ja toodab autonoomeid õhusõidukeid (AAV) ja reisijatele mõeldud AAV-sid, mida kasutatakse ka õhust kinematograafia, fotograafia, hädaolukordadele reageerimise ja uuringumissioonide jaoks. Hiljem hakati neid kasutama ka logistikas. 2015. aastal valmis esimene autonoomne õhusõiduk Ehang 184. EHang 184 on esimene autonoomne ehk mehitamata õhusõiduk maailmas, mis saab inimesi kanda. Drooni juhtimine toimub maa pealt spetsiaalse tahvelarvuti abil. See tähendab, et õhusõiduki sees ei ole juhtimispaneeli ja reisija ei kontrolli lendu, kuid tal on võimalus korrigeerida õhutemperatuuri ja valgust, kasutades ekraani. Tootja väidab, et  drooni saab elektrijaama abil täis laadida kahe tunniga ja droon saab olla õhus kuni 23 minutit. Maksimaalne kiirus on 100 km/h ja kandevõime on 100 kilogrammi. Droon on varustatud 8 propelleriga, mis tagavad ohutu hädamaandumise eriolukorral. Esimene katselend toimus 2016. aastal Las Vegases CES-i (Consumer Electronics Show) raames. Teine autonoomne õhusõiduk EHang 216 (AAV) oli valmis 2018. aasta veebruaris. Võrreldes EHang 184-ga, on EHang 216 kahekohaline ja sellel on 16 propellerit. Poole aasta jooksul jõudis mehitamata õhusõiduk teha üle 1000 lendu ja tegi 8,8 km iseseisvat lendu. 31. juulil 2020 kuulutas EHang välja maailma esimese suure kandevõimega intelligentse õhust tuletõrje eVTOL-lennuki, mille disain põhineb EHangi 216 eVTOL-lennukil. EHang 216 uus tulekustutusversioon. EHang 216F on autonoomne õhusõiduk, mis on spetsiaalselt loodud kõrghoonete kustutamiseks. Selle drooniga on maksimaalne saavutatav kõrgus 600 m ja see mahutab endasse kuni 150 l tulekustutusvahtu ja kuus tulekustutipommi. Lisaks transpordivõimalusega droonidele esitleti aastal 2016 mudelit EHang Falcon B Series. See suur produktiivsusega kommerts-AAV on kasutusel lennuplatvormidel, täites ärinõudeid. EHang Falcon B Series on mitmeotstarbeline ning turvalise ja targa tehnoloogiaga. Veekindla disaini abil tagatakse ohutus. Droonil on kaks sensorit, kaks navigatsioonisüsteemi (ingl GPS) ja kaks propellerit. Falcon B Seriese droonid suudavad iseseisvalt maanduda ja automaatselt tagasi pöörata. Kaugjuhtimine toimub rakenduse abil, kus erinevad intelligentsed režiimid lihtsustavad kasutust. Drooni saab juhtida nutitelefonist, tahvelarvutist või sülearvutist, mis võimaldab vältida eraldi loodud kaugjuhtimispultide kasutamist. „About: EHang,“. Available: https://dbpedia.org/page/EHang. [Retrieved March 21 2022]. B. Gruber, „World’s first passenger drone unveiled at CES,“ 2016 January 2016. Available: https://www.reuters.com/article/us-ces-passenger-drone/worlds-first-passenger-drone-unveiled-at-ces-idUSKBN0UM0GW20160108. [Retrieved 22 March 2022]. „EHang 216,“. Available: https://evtol.news/ehang-216/. [Retrieved 21 March 2022]. „EHANG FALCON B SERIES,“. Available: https://www.ehang.com/bat/. [Retrieved 22 March 2022]. „EHang Falcon B Series - High-Performance Commercial Drone,“ 10 October 2016. Available: https://wacmag.com/ehang-falcon-b-series-highperformance-commercial-drone. [Retrieved 23 March 2022].